TWPC กำไรปี 62 วูบ 65% เหลือ 68 ลบ. ปันผล 0.134 บ./หุ้น XD 7 พ.ค.นี้
TWPC กำไรปี 62 วูบ 65% เหลือ 68 ลบ. จากปีก่อนกำไร 197 ลบ. เหตุรายจ่ายพุ่ง-บาทแข็งค่า ปันผล 0.134 บ./หุ้น XD 7 พ.ค.นี้ กำหนดจ่าย 25 พ.ค.63
26 ก.พ. 2563

บริษัท ไทยวา จำกัด (มหาชน) หรือ TWPC รายงานผลการดำเนินงานประจำปี 2562 มีกำไรสุทธิ ดังนี้

ทั้งนี้ ผลการดำเนินงานประจำปี 2562 มีกำไรลดลง โดยสาเหตุหลักมาจากผลกระทบของราคาขายเฉลี่ยที่ลดลงและค่าเงินบาทที่แข็งค่าในขณะที่ราคาหัวมันลดลงในแนวโน้มเดียวกัน การลดลงเหล่านี้ทำให้บริษัทยังรักษา% กำไรขั้นต้นให้ใกล้เคียงกับปีก่อนได้ อีกหนึ่งสาเหตุหลักมาจากผลกระทบจากการสำรองผลประโยชน์ของพนักงงานเพิ่มขึ้นจำนวน 50 ล้านบาท
อีกทั้งค่าใช้จ่ายในการขายและบริหารในปี 2562 เพิ่มขึ้น 15% หรือจำนวน 146 ล้านบาท สาเหตุหลักมาจากค่าใช้จ่ายในการขายและจัดจำหน่ายที่เพิ่มตามปริมาณการขายที่เพิ่มขึ้นจำนวน 51 ล้านบาท รายการที่เกิดขึ้น one-time จากการบันทึกสำรองผลประโยชน์พนักงานเพิ่มขึ้นจากกฎหมายแรงงานที่เปลี่ยนจำนวน 50 ล้านบาท ค่าเผื่อหนี้สงสัยจะสูญ 8 ล้านบาท การตัดจำหน่ายทรัพย์สิน และค่าใช้จ่ายพนักงานเพื่อรองรับแผนธุรกิจ
อย่างไรก็ดี บริษัทยังประกาศจ่ายปันผลจากกำไรสะสม อัตราจ่ายเป็นเงินสด (บาทต่อหุ้น) 0.134 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 7 พ.ค. 2563 และกำหนดจ่ายเงินปันผลในวันที่ 25 พ.ค. 2563
 
 